A jövő adatközpontjai | Mandiner
Mohsen Kavehrad, a Pennsylvania Állami Egyetem tanára adatközpontok száloptikai kábelét helyettesítő prototípust fejlesztett. A szerverszekrények (rackok) tetejére szerelt infravörös lézerek adatokat sugároznak a fotoreceptorokhoz. A sugarakat azonnal átirányítják, a Szentjánosbogár nevű rendszer parányi mozgatható tükrökkel rekonfigurálható.
A bemutatón a rendszer 10 Gbps sebességgel továbbított adatokat. A lézerek 1550 nanométeres infravörös jelet generáltak. A jel több lencsén és vevőkészüléken keresztül 15 méterre jutott el, a mikroelektromechanikai rendszerrel működtetett apró tükrök pedig kétirányú kapcsolatot hoztak létre.
Kavehrad és munkatársai televíziós jeleket szintén vizsgáltak, Szentjánosbogár ezúttal is működött.
A kutatók szerint a több terabájt adat kezelésére alkalmas rendszer legalább akkora, ha nem jobb sávszélességre és teljesítményre képes, mint a jelenlegi hajszáloptika kábelek, routerek és kapcsolók. Adatközpontok működtetői infravörös lézerekkel rekonfigurálhatnak szerverszekrényeket, amellyel maximális energiahatékonyságot érnek el.
IEEE Spectrum Data Centers of the Future Could Send Bits Over Infrared Lasers Instead of Fiber Optic Cables
| külföld | tech | lézer | szerver | adatközpont | energiahatékonyság | info | Pennsylvania Állami Egyetem | adattovábbítás | rack | száloptika kábel | Mohsen Kavehrad